CELEX: 62013CA0198
Language: ro
Date: 2014-07-10 00:00:00
Title: Cauza C-198/13: Hotărârea Curții (Camera a cincea) din 10 iulie 2014 (cerere de decizie preliminară formulată de Juzgado de lo Social n ° 1 de Benidorm – Spania) – Víctor Manuel Julián Hernández și alții/Puntal Arquitectura SL și alții (Protecția lucrătorilor salariați în cazul insolvenței angajatorului — Directiva 2008/94/CE — Domeniu de aplicare — Dreptul unui angajator de a primi despăgubiri de la un stat membru pentru salariile plătite unui salariat în cursul procedurii de contestare a concedierii acestuia din urmă după trecerea a 60 de zile lucrătoare de la introducerea acțiunii în contestare — Inexistența dreptului la despăgubire în cazul unor concedieri nule — Subrogarea lucrătorului în dreptul la despăgubire al angajatorului său în cazul insolvenței provizorii a acestuia din urmă — Discriminarea lucrătorilor care au făcut obiectul unei concedieri nule — Carta drepturilor fundamentale a Uniunii Europene — Domeniu de aplicare — Articolul 20)

15.9.2014   
            
            
               RO
            
            
               Jurnalul Oficial al Uniunii Europene
            
            
               C 315/13
            
         Hotărârea Curții (Camera a cincea) din 10 iulie 2014 (cerere de decizie preliminară formulată de Juzgado de lo Social no 1 de Benidorm – Spania) – Víctor Manuel Julián Hernández și alții/Puntal Arquitectura SL și alții
   (Cauza C-198/13) (1)
   
   ((Protecția lucrătorilor salariați în cazul insolvenței angajatorului - Directiva 2008/94/CE - Domeniu de aplicare - Dreptul unui angajator de a primi despăgubiri de la un stat membru pentru salariile plătite unui salariat în cursul procedurii de contestare a concedierii acestuia din urmă după trecerea a 60 de zile lucrătoare de la introducerea acțiunii în contestare - Inexistența dreptului la despăgubire în cazul unor concedieri nule - Subrogarea lucrătorului în dreptul la despăgubire al angajatorului său în cazul insolvenței provizorii a acestuia din urmă - Discriminarea lucrătorilor care au făcut obiectul unei concedieri nule - Carta drepturilor fundamentale a Uniunii Europene - Domeniu de aplicare - Articolul 20))
   2014/C 315/19
   Limba de procedură: spaniola
   
      Instanța de trimitere
   
   Juzgado de lo Social no 1 de Benidorm
   
      Părțile din procedura principală
   
   
      Reclamanți: Víctor Manuel Julián Hernández, Chems Eddine Adel, Jaime Morales Ciudad, Bartolomé Madrid Madrid, Martín Sellé Orozco, Alberto Martí Juan, Said Debbaj
   
      Pârâte: Puntal Arquitectura SL, Obras Alteramar SL, Altea Diseño y Proyectos SL, Ángel Muñoz Sánchez, Vicente Orozco Miro, Subdelegación del Gobierno de España en Alicante
   
      Dispozitivul
   
   O reglementare națională precum cea în discuție în litigiul principal, potrivit căreia angajatorul poate solicita statului membru în cauză plata salariilor datorate în cursul procedurii de contestare a unei concedieri după trecerea a 60 de zile lucrătoare de la introducerea acțiunii și potrivit căreia, în cazul în care angajatorul nu a plătit aceste salarii și se află în stare de insolvență provizorie, salariatul în cauză poate solicita, prin efectul unei subrogații legale, plata salariilor menționate direct statului respectiv nu intră în domeniul de aplicare al Directivei 2008/94/CE a Parlamentului European și a Consiliului din 22 octombrie 2008 privind protecția lucrătorilor salariați în cazul insolvenței angajatorului și, în consecință, nu poate fi examinată în raport cu drepturile fundamentale garantate de Carta drepturilor fundamentale a Uniunii Europene și în special de articolul 20 din aceasta.
   
      (1)  JO C 189, 29.6.2013.